කුරුණෑගල මලියදෙව බාලිකා විද්‍යාලයේ ඉගෙනුම ලබන 13 හැවිරිදි මයුමි උමේෂා මුහන්දිරම් ශිෂ්‍යාව චෙස් ක්‍රීඩාවෙන් විශිෂ්ට දස්කම් දක්වා ජාතික කණ්ඩායම නියෝජනය කිිරීමට වරම් ලබා ඇත.2008 වර්ෂයේ සමස්ත ලංකා අන්තර් පාසල් චෙස් සූරතා තරගාවලි තුනකට සහභාගිවී වයස 14 න් පහළ ශූරතා දෙකක්ද දෙවන ස්ථාන 1 ක්ද ලබා ඇත. 2009 වර්ෂයේ සමස්ත ලංකා අන්තර් පාසල් චෙස් තරගාවලියේ ප්‍රථම ස්ථානය ඇතුළු චෙස් තරගාවලි රැසක ජයග්‍රහණ ඇය අත්කර ගත්තාය.ශ්‍රී ලංකා ජාතික කණ්ඩායම නියෝජනය කරමින් ආසියානු යොවුන් චෙස් තරගාවලිය සඳහා ලබන ජුලි 8 දා චීනයේ බීජිං නුවර පැවැත්වෙන තරගාවලියට සහභාගි වීමට නියමිත අතර ග්‍රීසියේ පැවැත්වෙන ලෝක යොවුන් චෙස් තරගාවලිය සඳහාද සහභාගීවීමට ඇය වරම් ලබා ඇත.2010 / 2011 ඔලිම්පියාඩ් චෙස් සූරතාවලිය සඳහා රුසියාව බලා යන ශ්‍රී ලංකා චෙස් කණ්ඩායම නියෝජනය කිරීමටද ඇයට වරම් ලැබී ඇත.ඇයට චෙස් ක්‍රීඩාවෙන් මෙසේ විශිෂ්ට දස්කම් දැක්වීම සඳහා මඟ පෙන්වූ ඇයගේ පුහුණුකරු ලෙස කටයුතු කරන නුවන් ලියනගේ මහතාට විශේෂයෙන් ස්තුති කළ අතර ඇයගේ් චෙස් ක්‍රීඩා දිවියට මහත් කැපවීමකින් කටයුතු කරන තම දෙමව්පියන් දෙපළද විද්‍යාලයේ විදුහල්පතිනිය වන වජිරා කුමාරිහාමි මහත්මියත්, ක්‍රීඩා භාර ගුරුතුමියන්ලාටත්, චෙස් ක්‍රීඩාව භාර ගුරු මහත්මියටත්, ආදි ශිෂ්‍ය සංගමයටත් ඇයව සැම විට දිරිමත් කරන සුබ පතන්නන්ටද ඇයගේ් හදපිරි ස්තුතිය සහ ප්‍රණාමය පුද කිරීමට ඇය අමතක නොකළාය.